A Tanács 93/32/EGK irányelve

(1993. június 14.)

a motorkerékpárok utasülésének kapaszkodójáról

AZ EURÓPAI KÖZÖSSÉG TANÁCSA,

tekintettel az Európai Gazdasági Közösséget létrehozó szerződésére és különösen annak 100a. cikkére,

tekintettel a motorkerékpárok és segédmotoros kerékpárok típusjóváhagyásáról szóló, 1992. június 30-i 92/61/EGK tanácsi irányelvre [1],

tekintettel a Bizottság javaslatára [2],

együttműködve az Európai Parlamenttel [3],

tekintettel a Gazdasági- és Szociális Bizottság véleményére [4],

mivel a belső piac egy olyan belső határok nélküli térséget jelent, amelyben biztosított az áruk, a személyek, a szolgáltatások és a tőke szabad mozgása; mivel az ehhez szükséges intézkedéseket el kell fogadni;

mivel az egyes tagállamokban a motorkerékpároknak az utasülés kapaszkodójára tekintettel meg kell felelniük meghatározott műszaki jellemzőknek, amelyeket tagállamonként eltérő, kötelező érvényű rendelkezések állapítanak meg; mivel ezek az eltérések gátolják az Európai Közösségen belüli kereskedelmet;

mivel a belső piac működésének e gátjai megszüntethetőek, ha minden tagállam a nemzeti rendelkezései helyett ugyanazokat az előírásokat alkalmazza;

mivel a motorkerékpárok utasülésének kapaszkodójára vonatkozó egységes előírások bevezetése azért szükséges, hogy e járműtípus mindegyikére alkalmazni lehessen a 92/61/EGK irányelve szerinti típusjóváhagyási eljárást;

mivel az érintett ágazatban javasolt fellépés jelentőségét és kihatásait tekintve az ebben az irányelvben tervezett közösségi intézkedések nemcsak szükségesek, hanem elengedhetetlenek is a kitűzött cél, a járműtípus közösségi típusjóváhagyásának elérése érdekében; mivel ezt a célt a tagállamok egymástól függetlenül nem tudják megfelelően megvalósítani,

ELFOGADTA EZT AZ IRÁNYELVET:

l. cikk

Ezt az irányelvet és mellékletét kell alkalmazni a 92/61/EGK irányelv 1. cikkében meghatározott motorkerékpár valamennyi típusánál az utasülés kapaszkodójára vonatkozóan.

2. cikk

A motorkerékpárok utasülésének kapaszkodójára vonatkozó alkatrésztípus-jóváhagyás megadásához szükséges eljárást, valamint ezeknek a járműveknek a szabad áruforgalomba hozatalának feltételeit a 92/61/EGK irányelv II., illetve III. fejezete rögzíti.

3. cikk

Az ezen irányelv mellékleteinek a műszaki fejlődéshez történő hozzáigazításához szükséges módosításokat a 70/156/EGK [5] irányelv 13. cikkében rögzített eljárásnak megfelelően állapítják meg.

4. cikk

(1) A tagállamok legkésőbb 1993. december 14-ig elfogadják és kihirdetik azokat a rendelkezéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot.

Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz a hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

Az első albekezdésben megadott időponttól a tagállamok az utasülés kapaszkodójára vonatkozó okokból nem tilthatják meg azoknak a járműveknek az első forgalomba helyezését, amelyek megfelelnek ennek az irányelvnek.

Az első albekezdésben hivatkozott rendelkezéseket 1995. június 14-től alkalmazzák.

(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadtak el.

5. cikk

Ennek az irányelvnek a tagállamok a címzettjei.

Kelt Luxemburgban, 1993. június 14-én.

a Tanács részéről

az elnök

J. Trøjborg

[1] HL L 225., 1992.8.10., 72. o.

[2] HL C 293., 1992.11.9., 49. o.

[3] HL C 337., 1992.12.21., 103. o. és a HL C 150., 1993.5.31.

[4] HL C 73., 1993.3.15., 22. o.

[5] HL 42., 1970.2.23., 1. o. A legutóbb a 92/53/EGK irányelvvel (HL L 225., 1992.8.10., 1. o.) módosított irányelv.

--------------------------------------------------

MELLÉKLET

1. ÁLTALÁNOS ELŐÍRÁSOK

Ha fennáll egy utas szállításának a lehetősége, a járművet az utas részére kapaszkodó szerkezettel kell felszerelni. A rendszernek egy hevederből, vagy egy vagy több kapaszkodó fogantyúból kell állnia.

1.1. Heveder

A hevedert úgy kell az ülésen rögzíteni, hogy azt az utas könnyen tudja használni. A hevedert és a rögzítését úgy kell kiképezni, hogy azok - törés nélkül - el tudják viselni azt a merőleges 2000 N húzóerőt, amely a heveder felületének közepén 2 MPa maximális nyomással statikusan hat.

1.2. Kapaszkodó fogantyú

Alkalmazásakor a kapaszkodó fogantyút az ülés közelében és a jármű hosszanti középsíkjával szimmetrikusan kell elhelyezni.

A fogantyút úgy kell kiképezni, hogy az - törés nélkül - el tudja viselni azt a merőleges 2000 N húzóerőt, amely a fogantyú felületének közepén 2 MPa maximális nyomással statikusan hat.

Két kapaszkodó fogantyú alkalmazásakor a jármű mindegyik oldalára egy-egy fogantyút kell szimmetrikusan elhelyezni.

Ezeket a kapaszkodó fogantyúkat úgy kell kiképezni, hogy minden egyes fogantyú - törés nélkül - el tudja viselni azt az 1000 N merőleges húzóerőt, amely a fogantyú felületének közepén 1 MPa maximális nyomással statikusan hat.

--------------------------------------------------